На основу члана 11. став 4. Закона о финансијској подршци породици са децом („Службени гласник РС“, број 113/17 и 50/18) и члана 37. став 1. тачка 6. Статута општине Инђијa („Службени лист општине Инђија“, број 9/13 - пречишћен текст и 7/18),

Скупштина општине Инђија, на седници одржаној 04. марта 2019. године, донела је

**О Д Л У К У**

**О ИЗМЕНИ ОДЛУКЕ О ФИНАНСИЈСКОЈ**

**ПОДРШЦИ ПОРОДИЦИ СА ДЕЦОМ**

**Члан 1.**

У Одлуци о финансијској подршци породици са децом („Службени лист општине Инђија“, број 7/18) у члану 4. став 1. речи: „40.000,00 динара (четрдесетхиљададинара)“ замењују се речима: „50.000 динара“.

**Члан 2.**

Ова одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:56-85/2019-I П р е д с е д н и к,

Дана,04. марта 2019. године

И н ђ и ј а Милан Предојевић

**О б р а з л о ж е њ е**

Правни основ за доношење Одлуке о измени Одлуке о финансијској подршци породици са децом садржан је у члану 11. став 4. Закона о финансијској подршци пoродици са децом („Службени гласник РС“, број 113/17 и 50/18) и члану 37. став 1 тачка 6. Статута општине Инђија („Службени лист општине Инђија“, број 9/13 – пречишћен текст и 7/18).

Чланом 11. став 4. Закона о финансијској подршци породици са децом прописано је да Општина, уколико је обезбедила средства може да утврди и друга права, већи обим права утврђених овим законом и повољније услове за њихово остваривање.

Чланом 4. Одлуке о финансијског подршци породици са децом („Службени лист општине Инђија“ 7/18) утврђује се право на новчану помоћ у нето износу у висини од 40.000,00 динара (четрдесетхиљададинара), прописује се да се новчана средства исплаћују једнократно, као и да се исплата новчане помоћи обезбеђује у буџету општине Инђија.

У циљу обезбеђења повољнијих услова за остваривање наведеног права, а како су средства за исто обезбеђена у буџету општине Инђија за 2019. годину, предлаже се измена члана 4. став 1. Одлуке, односно да се изврши повећање висине новчане помоћи са 40.000 динара на 50.000 динара.

Имајући у виду изнето, предлаже се Скупштини општине да Одлуку о измени Одлуке о финасијској подршци породици са децом усвоји у тексту, како је дат у материјалу.

**Одељење за друштвене делатности**

**Одељење за правне и скупштинске послове**

**ПРЕГЛЕД ИЗВРШЕНИХ ИЗМЕНА**

**Члан 4.**

Право на новчану помоћ утврђује се у нето износу у висини од ~~40.000,00 динара (четрдесетхиљададинара)~~ **50.000 динара**

Новчана помоћ исплаћује се једнократно, а средства за исплату новчане помоћи обезбеђују се у буџету општине Инђија.